લગ્ન જીવન ના પાંચ વર્ષ પછી પણ રીમા ના મા બનવાની ઉમ્મીદ પુરી ન થઈ ત્યારે જીવનમાં બાળકની કમી મહેસુસ થવા માંડી.ડોક્ટર, વૈદ, દેશી નુસ્ખાં, જેણે જે કહ્યું તે બધું અજમાવી જોયું. કાંઈ પરિણામ ના આવ્યું ત્યારે રીમા ના મનમા બાળક દત્તક લેવાનો વિચાર આવ્યો, પુનિત ને વાત કરી તો એણે સાફ ઈન્કાર કરી દીધો. કોઈ અજાણ્યા બાળકને કેવી રીતે પોતાનુ માની શકાય? આમ ને આમ રકઝક મા એક વરસ પસાર થઈ ગયું. રીમાની ઉદાસી દિન પ્રતિ દિન વધતી ગઈ. છેવટે પુનિત અનાથાશ્રમની મુલાકાત લેવા તૈયાર થયો. રીમાની ઈચ્છા દિકરી દત્તક લેવાની હતી પણ પુનિત ને કહેતા ડરતી હતી, રખે ને પુનિત વિચાર સાવ માંડી વાળે તો!